“ตระกูลเจ” ร่วงยกแผง! SGC หนักสุด 20% โบรกปรับลดกำไรปี 66 หั่นเป้าเหลือ 4.10 บ.
ราคาหุ้น “ตระกูลเจมาร์ท” ปรับตัวลดลงยกแผง SGC ร่วงหนักสุด 20% หลังโบรกปรับลดประมาณกำไรปี 66 สะท้อน credit cost ที่สูงกว่าคาดเพื่อควบคุมคุณภาพสินทรัพย์ ขณะเดียวกันยังหั่นราคาเป้าหมายเหลือ 4.10 บ.
ราคาหุ้น “ตระกูลเจมาร์ท” ปรับตัวลดลงยกแผง SGC ร่วงหนักสุด 20% หลังโบรกปรับลดประมาณกำไรปี 66 สะท้อน credit cost ที่สูงกว่าคาดเพื่อควบคุมคุณภาพสินทรัพย์ ขณะเดียวกันยังหั่นราคาเป้าหมายเหลือ 4.10 บ.
15 ก.พ. 2566

ผู้สื่อข่าวรายงานว่า วันนี้ (15 ก.พ.66) ณ เวลา 15:03 น. ราคาหุ้นในกลุ่ม บริษัท เจ มาร์ท จำกัด (มหาชน) หรือ JMART ปรับตัวลดลงกันถ้วนหน้า นำโดย JMART อยู่ที่ระดับ 29.25 บาท ลบ 2.25 บาท หรือ 7.14% สูงสุดที่ระดับ 31.75 บาท ต่ำสุดที่ระดับ 29.25 บาท ด้วยมูลค่าการซื้อขาย 671.82 ล้านบาท
บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 44.75 บาท ลบ 5.25 บาท หรือ 10.50% สูงสุดที่ระดับ 50.50 บาท ต่ำสุดที่ระดับ 44.75 บาท ด้วยมูลค่าการซื้อขาย 1.54 พันล้านบาท
บริษัท ซิงเกอร์ประเทศไทย จำกัด (มหาชน) หรือ SINGER อยู่ที่ระดับ 18.80 บาท ลบ 2.30 บาท หรือ 10.90% สูงสุดที่ระดับ 21.40 บาท ต่ำสุดที่ระดับ 18.80 บาท ด้วยมูลค่าการซื้อขาย 1.03 พันล้านบาท
บริษัท เจเอเอส แอสเซ็ท จำกัด (มหาชน) หรือ J อยู่ที่ระดับ 3.56 บาท ลบ 0.24 บาท หรือ 6.32% สูงสุดที่ระดับ 3.82 บาท ต่ำสุดที่ระดับ 3.46 บาท ด้วยมูลค่าการซื้อขาย 11.96 ล้านบาท
บริษัท เอสจี แคปปิตอล จำกัด (มหาชน) หรือ SGC อยู่ที่ระดับ 3.54 บาท ลบ 0.86 บาท หรือ 19.55% สูงสุดที่ระดับ 4.40 บาท ต่ำสุดที่ระดับ 3.54 บาท ด้วยมูลค่าการซื้อขาย 739.01 ล้านบาท
ทั้งนี้ ราคาหุ้นในกลุ่ม JMART ปรับตัวลดลงมาอย่างต่อเนื่อง โดยเฉพาะ SGC ที่วันนี้มีแรงขายออกมาอย่างหนาแน่น ขณะที่ บล.กสิกรไทย ระบุในบทวิเคราะห์ว่า ได้ปรับลดคำแนะนำสำหรับ SGC จาก “ซื้อ” เป็น “ถือ” และลดราคาเป้าหมายปี 66 ลงเหลือ 4.10 บาท จาก 5.50 บาท ตามการปรับประมาณการกำไร
โดยปรับลดกำไรปี 66-67 ของ SGC ลง 18.7-22.8% หลักๆ เพื่อสะท้อน credit cost ที่สูงกว่าคาดเพื่อควบคุมคุณภาพสินทรัพย์ที่มีแนวโน้มอ่อนแอลง ซึ่งจากการประชุมนักวิเคราะห์ของ SGC เมื่อวานนี้ มีมุมมองที่เป็นลบ คุณภาพสินทรัพย์ดูเหมือนจะเป็นความท้าทายหลักที่ SGC จะต้องรับมือในปี 66